Petel.bg - новини - "Вълшебната флейта" - музикалният завет на Моцарт с две предпремиери във Варна\n"Вълшебната флейта" - музикалният завет на Моцарт с две предпремиери във Варна\n24.04.2021 / 15:00 0\nПревъзходството на духа над материята\nКъм човешкото съвършенство водят два пътя - един сакрален и един профанен...\nТова пише в есето си за Моцарт големият философ и литературовед, лингвист, семиотик, литературен критик, историк на философската мисъл и културолог Цветан Тодоров. Изследването е любопитно и със сравнението, което авторът прави между Папагено и самия Моцарт.\nКнигата "Човешкият отпечатък" с есета на Цветан Тодоров за велики творци, е публикувана от изд. „Изток-Запад“, том 2.\n"Вълшебната флейта", завършена и поставена едва няколко месеца преди смъртта на Моцарт, е последната му опера. Как да разбираме смисъла на този музикален завет?\nТворбата крие няколко изненади. В началото ни се струва, че това е един от най-изтърканите повествователни модели на вълшебните приказки: младият принц Тамино трябва да освободи затворената в далечно кралство принцеса Памина, за да я върне на майка ѝ, а после да се ожени за нея. В търсенето си той ще бъде придружен от слугата Папагено и подпомогнат от поверените му магически инструменти – флейта и звънчета.\nНапътстван от същества със свръхестествени способности, три дами и три момчета, той ще бъде подложен на различни изпитания, в които ще се докажат качествата му. Нашите персонажи едва навлизат в кралството, където е задържана Памина, и разказът сменя посоката и жанра си: вълшебната приказка отстъпва място на един разказ-посвещаване, вдъхновен от масонството. Тогава Тамино открива, че е предприел съвсем друго търсене: целта му вече не е да освободи принцесата, а, както му разкрива господарят на кралството, Зарастро, да достигне до мъдростта, „да разкъса мрака и да види божествената светлина“. Вместо да се отдаде на любовта си към Памина и на собственото си щастие, Тамино се превръща в слуга на един религиозен култ. Памина се присъединява към него, но те повече не се посвещават един на друг: занапред те ще трябва да служат на тайнствата и щастието на Изида.\nНа пръв поглед "Вълшебната флейт" сякаш не съответства на духа на Просвещението, преобладавал в създадената съвместно с Да Понте трилогия. Зарастро, който би трябвало да бъде въплъщение на мъдростта и на съвършенството, никак не е смутен от присъствието на роби в кралството си и не се колебае много-много да им налага телесни наказания. Той се държи като деспот и не се съобразява нито с волята на поданиците си, нито с напълно основателните им желания (като това на Памина да се върне при майка си): по-добре от тях знае кое е доброто и бърза да им го наложи. Той винаги е сигурен, че е прав, и се смята за олицетворение на човечността; той проповядва прошка, но прилага отмъщение. Жителите на неговото кралство трябва да се подчиняват на установените от него норми и на божествените предписания, които той им тълкува.\nЗа разлика от света на предишните опери светът на Флейтата е манихейски: нощта и денят, мракът и светлината са синоними на злото и доброто, на заблудата и просветленето. Превъзходството на духа над материята, на Тамино над Папагено, е не по-малко очевидно.\nНе само че във Флейтата лошите са изцяло лоши (затова те ще бъдат унищожени), но и „оста на злото“ е съставена от две ясно обособени групи хора: жените и чернокожите. Последните са представени от мавъра Моностасос, описан според модела белота=красота, мургавост=грозота. Душата му е не по-малко черна от лицето: всичко, което научаваме за него е, че е дебел, похотлив, зъл и готов да предаде господаря си. И жените принадлежат към черния свят на нощта. Те са мързеливи и бъбриви, горделиви и едновременно с това глупави; тяхното спасение може да дойде само от мъжете, на които трябва да се подчиняват. Разбира се, последните трябва да проявяват типично мъжки добродетели.\nТук човешката любов вече не е на почит. Памина обича майка си, Царицата на нощта, която я обича на свой ред; Зарастро изобщо не си дава сметка за това. Любовта между Памина и Тамино се разтваря в общата служба, която двамата дължат на Изида. И накрая, достъпното за всички знание е пренебрегнато в полза на гносиса, тайно знание, запазено единствено за посветените: Тамино е отхвърлен от храмовете на Разума и Природата – две ключови думи за Просвещението – и се оказва насочен към този на Мъдростта, държан от свещениците и предназначен за малцината избрани. Ако има светлина, то тя сега е в единствено число.\nВ същото време "Вълшебната флейта" не се свежда само до това послание. В нея е утвърден и един друг идеал, сякаш Моцарт подсказва, че съществуват два взаимодопълващи се пътя към човешкото съвършенство – един сакрален и един профанен. Единият е запазен за неколцина избраници, а другият е отворен за всички, единият минава през посвещаването, а другият – през изцяло земната любов. Така в края на всяко действие отеква едно и също предписание, съответстващо на девиза на хуманистичното Просвещение, когато човешкото съществуване вече не е подчинено на висш порядък: „Земята ще бъде небесно царство, а смъртните ще станат богоподобни.“ Но представата за света, различна от тази на Зарастро, се въвежда най-вече чрез персонажа на Папагено.\nВсъщност Папагено не е само комичен слуга на благородния господар, лакомник, пияница и женкар, който подобно на Санчо Панса и дон Кихот със силата на контраста подчертава издигането на духа на Тамино. Разбира се, радостите му са изцяло материални; напълно безразличен към изпитанията на Тамино, той предпочита да остане при другите хора и да сподели съдбата им. Но Папагено, повече от който и да е персонаж, въплъщава и избора на любовта като висша ценност. Изразява го особено по време на два дуета. В единия той е с Памина: първото задължение на мъжете и на жените и тяхна най-голяма радост е да обичат; именно като се обичат, те достигат до съвършенството и дори докосват божествеността. Във втория дует пее с Папагена (докато Тамино и Памина нямат право на завършващ любовен дует). Двамата не се задоволяват просто да се обяснят в любов, те въвеждат и рядката за операта тема за любовта на техните (бъдещи) деца, които ще ощастливят своите родители.\nКакво мисли Моцарт за Папагено? Няколко свидетелства показват противоречивите чувства, които комопозиторът храни към него. На едно представление на Флейтата той придружава посетител, който се вълнува само от шегаджийските сцени, смее се през цялото време и пренебрегва по-висшия смисъл на духовното търсене. Моцарт е раздразнен от това и разказва на жена си, че „се е отнесъл с него като към Папагено“. Въпреки това, когато четем писмото, в което десет години по-рано Моцарт обяснява на баща си защо е избрал да се ожени за Констанца, имаме чувството, че чуваме гласа на Папагено. На първо място, композиторът посочва сексуалното желание, на второ – материалните удобства, на трето – пълноценната реализация в любовта: не защото Констанца е най-красивата или най-интелигентната, а защото го обича и той може да я обича на свой ред. В последното си писмо до Констанца Моцарт отново прилича на Папагено: в него той изразява загриженост за обучението на сина им Карл Томас. А едва няколко дни преди смъртта си, изнемощял и на легло, си тананика за последен път, и то голямата ария на Папагено: „Ето ме, аз съм ловецът на птици…“ Останалите персонажи във Флейтата се делят според манихейските модели на черно и бяло, докато Папагено запазва двойствеността, която според Моцарт е характерна за човешката природа.\nСамата флейта участва в действието със съвсем малка роля и все пак се намира в заглавието на операта. На какво се дължи тази чест? Тя е инструмент и следователно въплъщава музиката – с нейна помощ хората могат да бъдат по-щастливи и по-радостни. За Моцарт музиката не е, както по-късно за някои романтици, противоположност на живота, чист дух, избавил се най-накрая от материалното бреме; тя е по-скоро резултат и завършек на същия този живот, радост едновременно за сетивата и за духа.\n"Човешкият отпечатък", Цветан Тодоров, изд. „Изток-Запад“, том 2.


6 признака, че любимият ви не е мъжът за вас - Flashnews\nпетък, 30 октомври, 06:38\nТрудно е, когато сме влюбени да разберем дали мъжът, когото в момента боготворим, е наистина човекът за нас. Този кратък тест ще ви помогне в началния етап на връзката си да определите, дали това е „вашият мъж”, избягвайки губенето на време, болката и разочарованието.\nЕдин от компонентите на хармоничната връзка е комуникацията. В една връзка мъжът и жената трябва да са приятели, да се интересуват и да се забавляват и да се разбират.\nАко имате трудности в общуването в началото на връзката си – тогава е малко вероятно да успеете.\nАко редовно хващате мъжа си в лъжа – пробудете се!\nНевъзможно е да се изгради щастлива връзка върху лъжи и недоверие.\nАко забележите, че вие и любимият ви мъж имате много различни виждания за живота и различни цели – замислете си. Например за вас основното нещо в живота е силно семейство, но за него – забавление, пътуване, живот за удоволствие.\nчовекът за нас


Немска фирма подготвя електрическо безпилотно въздушно такси\nНемската стартираща компания Lilium обяви в четвъртък първия полет на своя изцяло електрическо безпилотно въздушно такси, за което се надява да влезе в употреба в различни градове по света "до 2025 г.". Прототипът с пет места може да се надпреварва в пълно с конкуренти небе, , тъй като други стартиращи компании и гиганти като Airbus, Boeing или Uber също размишляват над своите проекти - с оглед на трансформирането на градския транспорт\nНо при задвижвните от ротори машини на конкурентите, които предлагат само ограничен диапазон, Lilium смята, че неговото творение в реактивен стил ще се отличава сериозно.\nДокато може да се издига вертикално като хеликоптер, новото такси има крила за хоризонтален полет, позволявайки му да развива максимална скорост от 300 километра в час и обхват от 300 км.\nМоделите на Airbus и Boeing имат обхват до 80км.\nКонтролираният от земята тестов автомобил, базиран в Бавария, първоначално излетя в Мюнхен в началото на май - въпреки че Lilium не казва точно колко време е престоял във въздуха.\nПо думите на Леандро Бигарела, ръководител на теста на Lilium, машината се е държала добре и е реагирала както трябва.\nПетместното въздушно такси следва по петите своя двуместен предшественик, който успешно полетя през 2017 година.\nLilium се надява да предложи услуга "въздушно такси по заявка" в "различни градове по света до 2025 г.", като изпитанията започват по-рано.\nВярвайки, че ще се сблъскат с "искания градският въздушен транспорт да е тих, безопасен и екологично позитивен," компанията ще предложи приложение, което да позволи на пътниците да намерят близките площадки за кацане при полет, който според тях ще бъде "сравним по цена с такси, но четири пъти по-бърз".\nПредлагането на по-голяма кабина от конкурентите е от ключово значение, с пет места за "икономия, която просто не можете да постигнете с две места", каза съоснователят и главен изпълнителен директор на фирмата Даниел Виганд.\nНо базираната в САЩ Асоциация за авиационна индустрия прогнозира през март, че с бъдещия изкуствен интелект при контрола, новото превозно средство "ще бъде част от ежедневните пътувания" до 2050 година.\n10 000 души в Бангладеш останаха без дом, след като пожар изпепели жилищата им


Култов Бодуров размаза Левски: Тия не играят футбол, разчитат само на Господ! | 7DniFutbol.bg\nКултов Бодуров размаза Левски: Тия не играят футбол, разчитат само на Господ!\n7 Dni Futbol22.10.201713930\nЗащитникът на ЦСКА Николай Бодуров направи силно изказване след равенството с Левски във вчерашното дерби, което завърши 2:2. “Сините” поведоха с ранен гол на Яблонски преди “червените” да обърнат с две бързи попадения на Тиаго, а Роман Прохазка оформи крайният резултат в 61-та минута. Играта на съперника обаче не се харесва на Бодуров и той го каза в типичния си стил. Националът обяви, че “сините” разчитат на Господ.\n“С оглед на развоя на мача нашият отбор трябва да съжалява, че изпусна победата срещу Левски. През първото полувреме играхме много добре. Левски вкара от статично положение, въпреки че знаехме, че това е тяхната сила. Аз бях с Яблонски, моя грешка доведе до гола. Напълно си поемам отговорността. Радващо е, че след това обърнахме мача. През второто полувреме личното ми мнение е, че нашият отбор отпадна физически и Левски малко ни натисна. Те не са имали нещо, кой знае какво, но успяха да изравнят”, сподели Бодуров пред Топспорт.\n“Треньорът каза да не приемаме играта в пред нашето наказателно поле. Но Левски губят в резултата – задължени са да излязат напред, да пресират и да се опитат да вкарат гол. Така е във футбола.\nАз имам коренно различна представа за футбола като цяло. Но не и това, което Левски практикуват. Това си е тяхно решение. Явно треньорът така иска да играят. Не искам да се меся в техните неща. Играят само в защита, с някакви дълги топки и разчитат нещо да стане. Разчитат Господ да е с тях в мачовете. Но не искам да изпадам в подробности за тях. Те си гледат тяхната къща, ние нашата.\nНе мисля, че сме зависими от Каранга. Тиаго вкара срещу Левски. От нас всеки може да вкара. Всички участваме в защита и нападение. Така тренираме, така трябва да е. Не сме зависими от никого. Ако ЦСКА е зависим, значи нещата не са добре. Просто и на Каранга 1-2 мача не му върви и му липсва шанс да вкара. Сигурен съм, че отново ще дойдат головете при него. Той работи много усърдно на тренировки.\nПредишнаМитов се радва: Бихме научен отбор от топ 6, ще започнем да трупаме точки\nСледващаБерое продължава да мъчи топката, но вече побеждава! Заралии без много зор си върнаха петото място (Снимки)


Лихвари отвлякоха момиче и се гавриха с него в гората — Breaking.bg\nНачало ЗАКОН И РЕД Лихвари отвлякоха момиче и се гавриха с него в гората\nПрестъплението е извършено в Девня.\nНепълнолетно момиче е било отвлечено тази нощ в Димитровград, а сигналът за престъплението е подаден от родителите на детето, съобщи NOVA. Съмненията са, че извършителят е издирван за лихварство. Отвличането е станало снощи около 20.30 часа. Родителите на детето обвиняват за него мъж, който е бил обявен за издирване след акцията срещу лихварството в квартал „Мариново” преди около година. Според хората от квартала това е ново начало на акциите на лихварите.\n„Имаше девет месеца спокойствие в целия квартал. Хванаха малкия, взеха му телефона. Маскирани хващат сестра му, слагат ѝ нож на врата и я карат в гората. Отрязали ѝ цялата пижама с ножа, гаврили са се с нея”, разказа пред NOVA бащата на момичето Стефан Атанасов.\nХората от квартала разказват, че лихварите постоянно им искали пари, независимо от това колко е голям заемът.\nУченичка пребива с юмруци и ритници момиче, защото харесало снимка на момче в инстаграм\nОткриха издирваното момиче от Камено в Берлин


Montale Aoud Lagoon EDP 100ml за Мъже и Жени БЕЗ ОПАКОВКА | Венера Козметикс\nMontale Aoud Lagoon EDP 100ml за Мъже и Жени БЕЗ ОПАКОВКА\nAoud Lagoon е нишов унисекс аромат на френската марка Montale. Парфюмът е значително по-свеж от повечето модели на марката, които се открояват със своята дръзка и интензивна идентичност. Стреми се да ни пренесе на някое слънчево тропическо място, но чрез запазения екстравагантен почерк на Montale. Открояват се екзотични флорални нотки на таитянска гардения, комбинирана със сочен сладък цитрусов полъх на мандарина.\nAoud Lagoon се разгръща с енергична композиция от сицилианска мандарина и богатия аромат на османтус. В основата се преплетени изящни нюанси на лотус и сладка таитянска гардения. Финалът е плътен и дълготраен, изграден от меки дървесни нотки и мъх.\nПарфюмът е дело на Pierre Montale.\nВръхни нотки: мандарина, османтус\nСредни нотки: лотус, таитянска гардения\nБазови нотки: мъх, ветивер, дърво Guaiac


Освободиха Джок Полфрийман предстрочно. Бащата на убития от него студент: Нека съдията да ни обясни решението си - 168 Часа\nРешението е на шефа на съюза на съдиите и двама негови колеги\nПреди време Софийският градски съд отказа да пусне предсрочно на свобода Полфрийман, защото все още не се е поправил. Той обаче обжалва.\nАпелативните магистрати обаче намерили жалбата му за основателна и Полфрийман може да излезе на свобода. В случая били налице законовите основания за предсрочно условно освобождаване.\nНека обърнем схемата. Когато се случи нещо скандално и обидно за държавата ни, не ние, жертвите, адвокатите ни или прокуратурата да коментираме. Нека да говори съдията, който е взел решението, каза пред "24 часа" Христо Монов.\n"Доколкото знам Калпакчиев е доста медийно активен, значи може да говори пред медиите. Тогава нека излезе и защити решението си. Може пък да ни убеди, че е бил прав и ние да му повярваме”, каза с болка Монов. Той е известен психолог и бивш депутат от левицата.


Летните олекотени завивки – кое ги отличава от зимните | www.SmehoMania.com\n11.04.2020Мебели и ОбзавежданеComments: 0\nВсяка домакиня е наясно, че олекотените завивки се делят на два основни вида – летни и зимни. Ще попитате защо в горещите летни дни са ви необходими олекотени завивки? Всъщност летните завивки са една добра възможност да се стоплите в хладните сутрини преди още слънцето да се е показало и да е обляло тялото ви в нежна топлина. Така, че нуждата от завивка е повече от логична, а въпросът е какво я прави по-различна от тези, подходящи за зимата.\nОсновни разлики между летни и зимни завивки\nОлекотени завивки летни по самото им наименование е ясно, че са предназначени за употреба при по-топли климатични условия. Онова, което реално отличава летните от зимните завивки е в:\nПлътността на материала за пълнеж. При летните е доста по-ниска плътността, което не позволява на тялото да се изпотява от прекомерно затопляне;\nДишаща пореста структура. Летните завивки са деликатен вариант, който се изработва по специална технология. Мрежестата структура позволява да получавате необходимата топлина, а циркулацията на въздуха се осъществява изключително бързо;\nМного по-леки от зимните. Ако направите една съпоставка между теглото на лятна и зимна завивка ще забележите, че летните са 4-5 пъти по-леки като тегло. Това всъщност е следствие от по-ниската плътност.\nНежност, мекота, прохлада, осигуряване на оптимална температура на тялото в зависимост от климатичните условия в помещението, в което спите. Така накратко можем да опишем ролята на летните олекотени завивки и затова защо е важно да изберем най-подходящата за нас според сезона.\nПрепоръчвани са такива завивки както за дома така и за хотели, които се намират в планински райони и нощите са малко по-хладни от градските условия. Така, че ако е настъпил момента да купите летни завивки за дома или хотела ви каним да посетите каталога на Арена, в който ще откриете разнообразие от цветове, десени и размери, които напълно да ви удовлетворят.


The 52 Lists Project | MaquiLab\nСписъче за пазаруване, списъче с дневни задачи, списъче с подаръци... Правенето на списъци всъщност е едно от най-обикновените и ежедневни неща на планетата. Но, дами и чат-пат господа, има една страна на това занимание, за която може би не сте се замисляли от ученическите си години :)\nИ това е създаването на списъци, подчинени на някаква по-особена житейска цел - мечти, любими бой банди, най-добри приятели. Със сигурност сте попълвали лексикон! Седнете сега удобно, вземате химикал и лист, и започнете да попълвате списък на тема "Как виждам живота си след 10 години?". Със сигурност в акъла ви ще изскочат разни доста интересни неща, а записани на хартия виденията ви ще придобият съвсем нова форма!\nВодена именно от тази идея, създателката на очарователното книжле/журнал "Проектът 52 списъка" (The 52 Lists Project) решава да ни вдъхнови чрез 52 идеи за списъци, по един за всяка седмица от годината. Те варират от теми като любими песни и цитати, до "изброй своите странности". В допълнение, на всяка страница ви очакват разкошни илюстрации и фотоси, които са изцяло в запомнящия се стил на авторката. Тя се казва Мурея Сийл или нещо подобно (Moorea Seal), и е собственик на магазин за бижута и аксесоари в Сиатъл. Разкошен магазин, при това!\nОсвен красотата на вътрешните страници и многото провокации, които всеки притежател на малко въображение ще вземе присърце, книгата се отличава и с разкошна корица, украсена със златисти елементи. Нещо, което определено подхожда за подарък!\nКак да издирите книгата? Само онлайн, за съжаление. Аз я взех от Ebay за около 25лв с доставка до UK (до България беше убийствена).\nИ така, бихте ли се впуснали в правене на списъци и на каква тема?\nSmileystylelady Monday, March 07, 2016\nДа! Много обичам да правя списъци. Звучи и изглежда страхотно!\nСтрахотна покупка Ели ! Много идейно, не съм попадала на тази книжка. Правя списъци всякакви - за покупки, служебни задачи, идеи правене. Абе каквото ти дойде наум Бих си взела такава с удоволствие. Напиши ми какви са размерите на твоята?\nMaquiLab Wednesday, March 09, 2016\nГрубо измерено са 22х15см - не разполагам с по-голяма линия в момента, за да съм точна, за съжаление :)


Зелена салата с къпини и дресинг от пресни боровинки...\nЗелена салата с къпини и дресинг от пресни боровинки\nзеленчуци, къпини, боровинки, правилно хранене, стевия\nИзключително лесна за приготвяне, богата на нутриенти и много екзотична салата. С дадените продукти ще приготвите около 3-4 порции.\n10 листа листа зелена салата\n100 грама пресни къпини\n40 грама предварително запечени ядки (по възможност ползвайте орехи)\n150 грама (1/2 чаша) пресни боровинки\n2 с.л. мед, кленов сироп или подсладител Стевия\nНакъсайте листата зелена салата в голяма купа.\nОтгоре поръсете къпините, изварата, орехите.\nПасирайте съставките за дресинга и с него залейте салатата.\nХранителна стойност в една порция\nКалории: 290.3 kcal\nМазнини: 18.3 гр\nВъглехидрати: 27 гр\nПротеини: 9.3 гр\nИскам да благодаря на Страхил за изключителния професионализъм,за позитивното отношение,мотивацията и непрестанното напомняне,че ако искам нещо достатъчно силно и работя за него всичко е възможно! Страхил е истински професионалист в пълния смисъл на думата-знания,умения,отношение и уважение към клиентите си, които за него са сякаш близки приятели! Благодаря ти затова,че ме научи да обичам тялото си и да се грижа за него, да оценя важността на правилното,здравословно хранене,съобразено единствено и само с моето тяло, уникален начин на живот и ритъм,а не нечия луда диета или последния тренд в "здравословното хранене". Благодаря ти,че ми помогна да осъзная,че с тялото ми не сме врагове,а най-добри приятели! На всички,които се чудят или колебаят искам да кажа,че това бяха най-добре не похарчените,а инвестираните пари в живота ми! Доверете се на Страхил и няма да съжалявате и няма да бъдете клиент за 3 или 6 месеца,защото помощта,отношението и професионализмът на Страхил не приключват с изтичането на програмата!


Един скърбящ български баща в Лондон и двете му деца имат нужда от нас! - SpoDeli\nЕдин скърбящ български баща в Лондон и двете му деца имат нужда от нас!\nЗдравейте, приятели! Обръщаме се към вас с огромна молба за помощ. Едно българско семейство се нуждае от нас, и то спешно. Един скърбящ баща, загубил съпругата си, има нужда от нас, за да даде по-добър живот на двете си малки дечица и да изпрати любимата си жена с достойнство в последния й път. Нека всеки, който има възможност, да помогне, пък дори да е с малко, пише "Новини Лондон".\nПубликуваме молбата, както бе разказана в групата "БГ Хелп Лондон".\n"Това е апел, зов, молба за помощ, защото Вие сте последната надежда за един много добър и изстрадал човек. Сега накратко ще ви разкажа неговата история...\nТой до тази седмица имаше семейство(най-ценното нещо в този живот), но за жалост Господ реши да прибере неговата половинка - жена му, и това обичливо семейство остана прекършено като дърво ударено от мълния... Тя беше майка на две мили слънца - кака на 9 и братче на 5 годинки и обичана съпруга. Бе болна от рак на гърдата и цели три години водеше борба с тази коварна болест и беше силна, но болестта превзе цялото и тяло и нямаше изход - взе си я и остави тези дечица без майчина обич...\nТе живеят в Лондон и тя почина в Newham Hospital тази седмица и последното и желание към мъжа и бе да не се връща в БГ след смъртта и, колкото и да му е трудно, а да изучи децата тук, за да имат по-добро бъдеще.\nОще неизживял скръбта си, болката и мъката по жена си и той вече е изправен срещу друга тревога - от къде да намери пари за погребение или кремация... Той работи в строителната сфера и за него е непосилно да намери тези пари без чужда помощ, също така и не разполага с време, за да ги намери... Та молбата ми към вас е, който иска и може нека му помогне. Вие сте му последната надежда... Него сега го чака дълъг и трънлив път, който е орисан сам да извърви и не трябва да се предава, защото той е единствената надежда за две малки слънца и заради тях е длъжен да е силен! Мъжът се казва Росен, а покойната му съпруга - Деси.\nОставям Ви телефон за връзка на мъжа( Росен) и, който не вярва и иска повече информация нека му звънне. Също така и детайли на банковата му карта - за тези, които желаят да помогнат.\nGSM: 07944282750 - Росен\nMR ROSEN RADEV\nSort code: 30-93-70\nAccount number - 25128260\nИзвинете ме за дългия пост и ви благодаря от сърце!\nРейтинг: 3 звезди | 1 гласа | 3 точки | 1 ком. | 129 прочита\nПубликувано на: 2018-10-27 13:54:06 Зов за помощБащаЛондонскръб\nПолицай, самотен баща на две деца има нужда от спешно лечение!\nНа: 2016-01-20 15:25:41 преди: 2 години / 1 гласа / 3 точки / 0 коментара / 3014 прегледа\nЗов за помощ: Георги Головодов е баща на две деца, който се грижи сам за тях. Губи жена си преди една година. Работи като полицай и се грижи сам за децата си, но скоро е диагностициран с рак и има нужда от спешно лечение. В негова чест и, за да се съберат пари ще се проведе благотворителен концерт в Гоце Делчев - на 22 януари от 18 часа в Дом на Културата в Гоце Делчев. Ако сте от района, посетете го. Ако имат ... още\nБългарски пенсионери купуват имоти в Лондон\nНа: 2016-07-04 10:43:03 преди: 2 години / 1 гласа / 3 точки / 0 коментара / 983 прегледа\nСвят: Богати български пенсионери оглеждат за инвестиция имоти в Лондон. След Брекзит жилищата в британската столица поевтиняха ударно, някои с до цели 30%. Българите, които купуват апартаменти там, най-често са успели хора в пенсионна възраст, или родители, чиито деца участ там. Цените на жилищата там вече са даста ниски в сравнение с преди, но за момента все още няма сериозен прилив на българи, които ... още\nУникално! Гол ресторант в британската столица\nНа: 2016-06-13 11:17:38 преди: 2 години / 2 гласа / 8 точки / 0 коментара / 1558 прегледа\nНовини: Искате повече задушевност и разговор с "открити карти"? Точно това е идеята на единственият по рода си гол ресторант в Лондон. Затова ако сте фенове на "екстремните преживявания" заповядайте! Оказва се, че заведението е обект на голям интерес сред нудистите. В крайна сметка, защо не, досега имаха нудистки плажове, време е да имат и нудистки ресторанти. Според собственика обаче, заведението не е ... още


септември 26th, 2018 Редакция "Проватон" Връзки 0 коментара 32\nНа първо място неверниците го правят, за да отмъстят на своята половинка за неговото предателство. Много от анкетираните се оплакват, че след брака мъжете им са се занемарили, надебелели са и вече не ги привличат сексуално. „Исках авантюра и емоция, която не изпитвам у дома от години“, казват още участничките в проучването.\nМъже, внимавайте и с фантазиите на своята половинка. Колкото и странни да са те, изненадвайте я от време на време, защото в противен случай рано или късно жената ще си намери къде и с кого да ги осъществи.\nНе е за пренебрегване и това, че голяма част от анкетираните признават, че липсата на секс цяла година ги е вкарала в леглото на друг мъж. „Съпругът ми спря да ме желае“ или „Той никога не беше инициатор за секс“ са другите основни причини за изневяра.\nСледваща Audi възражда легендарна марка, за да се конкурира с Mercedes-Maybach\nПредишна В света на генетиката – предаването на гени между деца и родители


page-msclirica | Европатур\nMSC Lirica носи отличаващо се круизно изживяване с класическите си линии, елегантност, комфорт и гостоприемност по средиземноморски, каквато е традицията на MSC.\nОбгръща ви релаксираща атмосфера, с прекрасни вътрешни гледки от фоайето и невероятен изглед към морето от лаундж-залите през огромните прозорци, простиращи от пода до тавана.\nНа борда на кораба ще намерите изобилие от по-интимни места, като например Beverly Hills Bar или традиционният English-style Lord Nelson Pub - перфектното място за напитка преди театрална постановка.\nМодерни и класически стилове се сливат на този екологичен кораб. Театър Бродуей е ултрамодерна интерпретация на класическите театри. Не забравяйте, че за да посетите постановките вечер, първо трябва да си направите резервация през телефон или таблет, от някое от устройствата, намиращи се навсякъде из кораба или лично на рецепция.\nНа MSC Lirica са добавени нови просторни каюти с балкони за удоволствие на гостите на кораба, които могат да се наслаждават на панорамните им гледки. Ресторантите и бюфетите също са разширени, което прави възможно представянето на още повече кулинарни изненади. Над 300 квадратни метра са площите за музика и танци.\nС помощта на престижни партньори като Chicco, LEGO® и Namco® са изградени зони за деца на всяка възраст като например Спрей Парк - открит воден парк. За любителите на уелнес процедурите на борда на кораба присъства и известният MSC Aurea Spa с огромна площ за релаксиращи масажи.\nКорабът MSC Lirica е не по-малко впечатляващ от дестинациите, на които ще ви заведе!


The Bulgarian Media Portal in Chicago » Blog Archive » Помашки яйца\n2016.04.17 2 коментара\nНа Великден отивахме при баба, а тя живееше в живописно родопско градче, с бликащи минерални извори. Ароматът на бор, благият вкус на бистрата планинска вода и игрите до насита из съседските дворове с филията циганска баница в ръка, са моите спомени от онова време. Животът там беше много пъстър и разнообразен, защото поминувахме заедно с помаци, власи, гърци и цигани. През лятото идваха и много арменци на почивка. Когато за първи път прочетох в детството ми за Вавилон, аз вече знаех как е изглеждал. Онова време не беше като днешното. Всички бяха различни, но се обичаха такива, каквито са, по-точно – уважаваха се, а още по-точно – тачеха се.\nЦялото лято беше време за празници – сватби, кръщенки, именни дни, Еньовден за момите, Петровден, Шекер Байрам, Богородица… Разбира се случваше се да има и погребения, но на тях ходеха само възрастните. Щом чуехме църковното клепало да бие, ние децата знаехме, че трябва да спрем игрите и виковете. Заставахме мирно с наведени глави, докато шествието минаваше покрай нас, и се питахме какво е това да си умрял. Никога не ми е било много тъжно, въпреки че хората плачеха, защото знаех, че и Христос е умрял, но на Великден е възкръснал. Още повече, че всяка година имаше Великден и нямаше опасност някой да го пропусне и да не възкръсне.\nОбичах Великден. На празника всички роднини се събирахме в бабиния двор. Пристигаха и щъркелите в старото гнездо. Всъщност, пристигаше само мъжкият. Преди години лошите момчета от друга махала бяха ранили женската. Баба положи много грижи, за да я спаси. С какви ли не билки връзваше раненото крило. Оживя щъркелицата, но остана с едно крило, а за далечния път на юг трябваха две. Зимата тя намираше топлина и храна на бабиния таван, заедно с гълъбите. Понякога се случваше Великден да е рано на пролет, преди щъркелите да са долетели.. Ние обаче си имахме на празника винаги щъркел. Вярно, не можеше да лети, но ни гледаше от гнездото и това ни стигаше. Мъжкият не я изостави цели тринайсет години. Идваше всяко лято. Обичаха се. На всеки Великден любовта им възкръсваше. Когато тя умря, той престана да идва.\nНе си спомням през онова време да сме пекли агне и то да ни е събирало в двора. Странно нещо, спомням си за щъркела, а не за агнето. Най-вече се радвах на великденските яйца. Само там, в бабиното градче, се правеха не шарени, а писани яйца. И в народната песен, която тя често пееше, се казва, че хубавата мома е “като от Бога изписана”, а не шарена. Тези яйца се правеха тайно, защото беше забранено да се говори за Христос, за Великден, за вяра и за боядисани яйца. Около празника даже и козунаците умишлено изчезваха от магазините.\nНа мен много ми харесваше, че се криехме с баба в задната стаичка на голямата къща и не отваряхме вратата, докато не привършим с изписването на яйцата и не заличим следите от боята. Чувствах се като дете – партизанин, което се крие от врага. В моите учебници имаше много разкази на тази тема и ние трябваше да се учим от примера им. Никога не бях виждала врага в упор, защото баба залостваше здраво вратата и той си оставаше отвън.\nСамото изписване ставаше със специална дървена писалка, в която се поставяше пчелен восък, който бавно и майсторски се топеше на пламъка на свещта. И започваше баба да рисува по яйцето най-причудливи фигури и знаци. Бавно ставаше всичко. Восъкът бързо изстиваше, а вдъхновението изискваше време. След това яйцата се боядисваха с някаква билка тъмночервени. Други цветове не се правеха. Изписаното яйце е само червено. Цял ден рисуваше баба, цял ден аз зяпах и дори не се сещахме за ядене. Накрая восъкът се отстраняваше от рисунъка, като внимателно се нагряваше на свещ по начин, който баба си знаеше от памтивека. Така се появяваха шарките. За цял ден правехме 5–6 яйца. Едното винаги се поставяше пред иконата, която стоеше в ъгъла на варосаната одая. Другото се носеше в черквата. Третото се даваше на помаците. Останалите яйца нареждахме в глинена купа, пълна със здравец. На никой не му даваше сърце да яде от писаните яйца. Щом дойдеха гости, баба гордо ги показваше, а те я хвалеха. Същото правехме и ние, като ходихме при познати и роднини по Великденските празници. Беше традиция да си разменяме по едно писано яйце за здраве. Подареното ни яйце прибавяхме към нашите в купичката и така бройката се запазваше.\nНикога и не съм си помисляла да се чукна с писано яйце. Знаех колко трудно се правеха. Дори не се и приближавах до тях от страх да не ги счупя. Само ги гледах и им се радвах. Но с трепет очаквах помашките яйца.\nВ съседната на бабината къща живееха помаци. Тя побираше челядта на ходжата, бай Мехмед и леля Фатме. Хората тогава не само живееха, но и празнуваха заедно. Баба казваше, че всички си добрували. Бяха си преплели обичаите като шевица и животът им беше шарен като великденски яйца. Спомням си как на Шекер Байрам идваше някоя кадъна рано-рано, с още топлата тава баклава, покланяше се и я подаваше на баба. Тя от своя страна се прекръстваше, опитваше едно парче и казваше, че като тазгодишната баклава не е яла досега. Това го повтаряше всяка година като мандра. Леля Фатме оставяше тепсията, благославяше ни на турски и ни пожелаваше със здраве да я ядем. Надвечер при баба се събираха комшийките, за да похапнат парче баклава, да сръбнат турско кафе и да поприказват. Отхапваха от сладостта и казваха: “Сполай ти, Боже”. Помакините отговаряха: “Аллах да ви закриля”. И всички се радваха, че са заедно и таз година на Шекер Байрам. Не се говореше нито за религии, нито за политика. Обсъждаха се годежи и сватби, които предстояха. Хората бяха здрави, добри и затова можеха да ядът баклава до насита, без да се плашат от захарна болест, защото тя се получава от стрес и злоба, а не от шекер.\nНа Великден, пак рано сутринта, идваха помакините и носеха, скрити в престилките, боядисани яйца. Не изписани, а само цветни – зелени, сини, жълти и пембени. Най-помашкият цвят е пембеният. Втъкават го в килимите, в престилките, в елечетата, има го и в извезаните чорапи. Това не е розовото, в което често се облича английската кралица. Пембеното грее. Топъл и галещ окото цвят. Питала съм ги, но не казват как го докарват. Имат си и те своите тайни. Както има турско синьо, така има и помашко пембено.\nСигурно и те като нас са боядисвали яйцата скришом, защото ни ги носеха завити в престилките. Аз много се радвах на тези яйца. Даваха на баба десетина от тях, а тя изваждаше само едно от купичката. Леля Фатме сваляше фереджето, взимаше яйцето, целуваше ръката на баба и казваше: “Аллах здраве да ви дава“. Отнасяше писаното яйце в къщи и го слагаше на поличката, над оджака, до Корана и броеницата на бай Мехмед. Хората така бяха приели различното, че виждаха само хубавото в него. Ние децата се чукахме по улицата само с помашките яйца и само тях ядяхме. Те бяха пресни, от кокошките на леля Фатме. За себе си винаги избирах пембеното яйце. Да ядем помашки яйца по Великденските празници за всички нас беше част от традицията.\nМного по-късно, когато вече ги нямаше, се запитах защо ги е имало. Питах и разпитвах, но децата бяха пораснали и забравили, че бабите и майките им някога също са боядисвали великденски яйца. Днес те носят забрадки, говорят по смартфони, заменили са шалварите с дънки и купуват готова баклава за Байрам. Добре, че почти стогодишната леля Юнселе още нещо помнеше от старите времена, та тя ми разказа, че помачетата много страдали, като гледали на улицата връстниците им да се чукат с яйца по Великден. Тайно започнали и техните майки и баби да боядисват яйца, та чедата им да не се делят от другите. Но никога не правили червени яйца, защото това е цветът на Христовата кръв и не ги изписвали, понеже шарките крият и християнски знаци. Така те с нищо не нарушавали повелите на своята вяра. А цветовете са дар от природата за всички. Хората си обяснявали нещата по човешки и се вмествали в християнския свят около тях.\nС времето писаните яйца изчезнаха. Загуби се някъде дървената писалка на баба. Затова пък суперите са пълни с боядисани яйца – зелени, жълти, сини, червени – християнски и помашки. Всъщност, рисуваните многоцветни яйца, които символизирали възкресението на природата, са се правели още преди 2800 години в Египет. В християнството означавали възкресение на вярата, а за помаците от моето детство те значеха възкръсване на добруването с хората около тях.\nСлучваше се и някоя християнка да ни донесе само боядисани, а не писани яйца. Баба много се ядосваше и казваше: „Не я е срам пред Бога, да ми носи такива яйца. Днес не е имала време да ги изпише, утре ще забрави и на църква да отиде.“ Тя уважаваше помаците и шарените им яйца, но не прощаваше, ако някой от нашите не спазваше традицията, както се полага. Ако днес беше жива и видеше готовите яйца по магазините и в къщите, сигурно щеше да каже: “Не го ли е срам тоз народ”.\nДо купичката с писани яйца ухаеше козунакът, увит във везан месал. Трудно се намираше хубаво брашно, масло и яйца за него, но омесен от ръцете на баба, с песните, които му пееше, и молитвите, които изричаше, той ставаше божествен. Без орехи, без стафиди – само с песни и молитви. Не ни позволяваше да го вкусим, докато не удари камбаната за Христос Возкресе. Имахме търпение, а то ни учеше на уважение. Уважението раждаше смирението, а то – вярата в доброто и разбиране за доброто. Тогава то се измерваше с други аршини, а не с пари. Хората го носеха в себе си, раждаха деца и ги учеха на него, и така животът продължаваше и възкресяваше.\nСега в града на баба се възражда традицията на писаните яйца. По европейски програми се организира уоркшоп (това си е кръжок, но не звучи по европейски). Идват чужденци да се обучават на тънкостите на старата техника. В историческия музей на града има цяла зала с експонати на яйца. През лятото ги предлагат по сергиите на почиващите туристи, заедно с всякакви други евтини и безвкусни дрънкулки. И пак чувам баба да казва, че „Простотията не тича по гората, а ходи по хората“. Продават се и дървени писалки за восък, но никой днес няма време да се занимава с традиции. Имаме време за печеното агне, за салатите, за ракиите. На трапезата друговерци днес не каним. И те с баклава не ни тачат и не ни благославят. И се мразим, защото сме забравили да си добруваме. На празника ни има и агне, и яйца, и козунак, а на душите ни нещо не е, както трябва да бъде. Спазваме ритуали, които са ни удобни и ни забавляват. Имитираме възкресение на пустотата, на нищото, на самодоволството, на увереността, че сме в центъра на вселената. Не спазваме традицията, а се нагаждаме към нея, за да оцветим с нея ежедневието ни. Заслужаваме ли нещо от нас да се възкреси? Как да го разберем, когато все по-често се отдалечаваме от истинския смисъл на Възкресението и го превръщаме в поредното християнско парти. Седни и нарисувай едно яйце, опечи домашен козунак, подай от тях на ближния и тогава се помоли за Възкресението. То ще е до теб и ще ти се разкрие само.\nКъде е леля Фатме днес с пресните, пембени яйца? Къде е ароматът на дъхавия бабин козунак? Къде е черковният звън в душите ни? Защо ги оставихме да си отидат от живота ни? Защо ги търсим в Дубай и Малдивите? Добре, че не сме изкоренили от живота ни здравеца, за да има все още с какво да стиснем църковната свещ, да я запалим и да отнесем пламъчето в дома. Да осветим с него тъмата около нас и да прозрем, че целият ни живот на тази прекрасна планета, наречена Земя, е един Велик ден, подарен ни от Бога.\nBORYANA KORCHEVA said:\nПрекрасно написано – човешки и с топлота! Вярно и тъжно.\n# 17 април 2016 at 11:39 AM\nБогомил АВРАМОВ-ХЕМИ said:\n# 17 април 2016 at 12:45 PM


Двустайни апартаменти дава под наем - Бургас - Обяви от Imoti.net\nРеферентен номер: BS 75868\nДомм Имоти единствени предлагане под наем двустаен апартамент в кв. Възраждане, близо до Борисовата градина. Апартаментът се състои от кухня с хол и трапезария, спалня, две тераси и баня с...\nРеферентен номер: 1556.\nНиа Пропърти Груп предлага двустаен апартамент за дългосрочен наем в гр. Бургас, ж.к.“Меден Рудник“- зона А\nРеферентен номер: 1697.\nНиа Пропърти Груп отдава под наем двустаен апартамент, находящ се в Сарафово. Разпределението е хол с кухненска част, спалня, санитарно помещение и коридор.\nРеферентен номер: 1572.\nЛична Оферта! Ниа Пропърти Груп предлага двустаен апартамент за дългосрочен наем в гр. Бургас, ж.к.“Меден Рудник“- зона А\n"Явлена" дава под наем слънчево и уютно жилище точно до БСУ. Двустайния апартамент е разположен на пети, последен етаж в жилищна сграда, без асансьор. Състои се от хол с кухненски бокс, спалня,...\nДвустаен обзаведен апартамент на ул.Гладстон, състоящ се от просторен хол-дневна, спалня, отделна кухня, санитарен възел, антре и тераса. Много удобен, подходящ за дългосрочно ползване, в близост...\nАгенция Домм Имоти предоставя на своите клиенти слънчев, топъл,уютен двустаен апартамент в ж.к. Славейков. Апартаментът е на 6-ти етаж и разполага с площ от 76 кв.м., разгърната в следното...\nРеферентен номер: 1645.\nНиа Пропърти Груп отдава под наем двустаен апартамент, находящ се в гр.Бургас, ж.к. Изгрев в НЖСК.\nЖилището е с разпределение всекидневна с кухненски...\nРеферентен номер: 1666.\nАгенция Домм Имоти предоставя на своите клиенти слънчев, топъл, разположен на много комуникативно място двустаен апартамент в ж.к. Лазур. Апартаментът се намира на първи жилищен етаж и разполага с...\nДомм имоти предлага под наем двустаен, напълно обзаведен апартамент в идеален Център на град Бургас. Жилището се намира в района на Съдебната палата и пешеходната улица Александровска. Апартаментът...\nОт ЕМ ДЖИ ЕСЕЙТ оферта под наем! Предлагаме ви обзаведен просторен двустаен апартамент в комплекс "П.Р.Славейков". Светло и обзаведено жилище разполага с голям хол с тераса, отделна...\nДвустаен, панелен, напълно обзаведен, изключително уютен и удобен, с отлична локация в Изгрев до парка. Състои се от: голям хол, спалня, разширена кухня, антре, тераса, санитарен възел. Блокът е...\nАгенция "Явлена" дава под наем чисто нов, напълно обзаведен апартамент с една спалня в курортен квартал на Бургас - Сарафово. Имотът е разположен на партерен етаж в сграда, въведена в експлоатация...\nОБЗАВЕДЕН ДВУСТАЕН, К/С"ЛАЗУР", ДО КРАСТАВИЦАТА\nСветъл и просторен двустаен обзаведен апартамент, ново строителство, в к/с " Лазур", зад бл."Краставицата" .\nЖилището е в отличен за...\nЕМ ДЖИ ЕСЕЙТ ви предлага просторен двустаен апартамент в топ центъра на Бургас. Жилището разполага с голям хол с усвоена тераса, отделна кухня и спалня,които са свързани с още една обща тераса....\nдава под наем Двустаен апартамент, 91 м2\n"Явлена" отдава под наем двустаен, необзаведен апартамент в ж.к. Лазур, в близост до морската градина, парк, училище, магазини и спирки на градски транспорт. Имотът се състои от просторна...\nДом Имоти предлага под наем напълно обзаведен двустаен апартамент в района на Операта. Разпределение: просторен хол с кухненска част, спалня, тераса и санитарен възел. Жилището е в нова сграда, на...\nЮжен двустаен апартамент в новопостроена жилищна сграда в близост до операта, на втори жилищен етаж с асансьор. Апартаментът се състои от голям хол с кухненски кът обзаведен с кухненски шкафове по...\nдава под наем Двустаен апартамент, 81 м2\nТопъл, южен двустаен апартамент в новопостроена жилищна сграда в центъра на Бургас, на втори жилищен етаж с асансьор. Апартаментът се състои от голям хол с кухненски кът обзаведен с кухненски...\nРеферентен номер: BS 77345\nДом Имоти отдава под наем двустаен апартамент в Центъра на Бургас. Жилището е след основен ремонт, с цялостно, ново обзавеждане и оборудване! Състои се от хол с кухня, спалня, остъклена тераса,...\nДом Имоти предлага под наем прекрасен двустаен апартамент в нова кооперация, в района на Операта! Апартаментът се състои от обзаведен хол с кухненски бокс, спалня, тераса и санитарен възел....\nДом Имоти предлага под наем голям двустаен апартамент с преходна спалня , баня и тоалетна и отделна кухня .Апартамента е реновиран и чака своите първи наематели. Отоплението е с инвенторен...\nРеферентен номер: 1619.\nНаходящ се в гр. Бургас, ж.к. Лазур, разположен на 3ти жилищен етаж в нова жилищна сграда.\n"Явлена" дава под наем чудесен апартамент в ново построена сграда в квартал Братя Миладинови, въведена в експлоатация през 2020 г. Апартаментът е довършен до ключ, оборудван и обзаведен с всичко...\nРеферентен номер: 1662.\nНиа Пропърти Груп отдава под наем едностаен партерен апартамент, находящ се в гр. Бургас, Център в близост до хотел „Луксор“.\nРеферентен номер: 1655.\nНиа Пропърти Груп отдава под наем двустаен апартамент, находящ се в гр. Бургас, Централна градска част, на много комуникативна улица.\nРеферентен номер: 1621.\nНиа Пропърти Груп отдава под наем двустаен апартамент.\nДвустаен апартамент състоящ се от кухня с трапезария и хол, спалня и санитарно помещение....


Монтана | Гимназисти обсъдиха с председателя на ОбС създаването на парк за кучета\nГимназисти обсъдиха с председателя на ОбС създаването на парк за кучета\nИнж. Иво Иванов – председател на Общински съвет – Монтана, беше гост-лектор на открит урок в Професионалната гимназия по техника и електротехника ”Христо Ботев”. В рамките на темата ”Свобода, граждани и власт” той отговори на въпроса как функционира политиката като система и защо е необходимо гражданското участие в политическия процес. Понеже единадесетокласниците, пред които застана, са от специалност ”Компютърна техника и технологии”, инж. Иванов се опря на аналогии между компютърната и политическата система, за да ги въведе в темата. „По дефиниция целта на политиката е да направи по-добър живота на хората. Това означава, че на входа на системата трябва да се вземат предвид обществените потребности. Те предопределят приоритетите в политиката. Различните партии имат различни виждания за това как да се удовлетворят тези потребности, как да се решат актуалните проблемите, какъв алгоритъм да се следва, така че използваните публични ресурси да дадат оптимален резултат на изхода на системата. Изборът на алтернатива става след публичен дебат и с консенсус. Особено важна е обратната връзка, която ни дава представа дали и до каква степен сме отговорили на очакванията хората и дали сме оправдали доверието им.“ – подчерта инж. Иванов. Наложи се изводът, че най-ефективно се решават проблемите с активното участие на гражданите, защото от тях произтича властта и в тяхно име се упражнява тя.\nСлед встъпителната теоретична част, учениците бяха въвлечени в симулационна игра, за да разберат на практика как се вземат решенията в Общинския съвет. Единадесетокласниците, за които вече е ясно, че общинският бюджет е инструмент за провеждане на политики, трябваше да решат за какво да бъдат използавани предоставени им 15 000 лв. от него. Те формулираха две предложения, свързани с решаване на проблеми, които идентифицират в Монтана. Двете групи аргументираха и дебатираха предложенията за обособяване на парк за кучета и създаването на стоянки за велосипеди под наем. С гласуване бе решено, че по-добрата идея е да се създаде обособена зона за домашни любимци в парк „Огоста“. Учениците дебатираха не само идеята, но и правилника за използването й. Основна точка в него е, че в парка се допускат само любимци с платена такса „Куче”, която е принос към местния бюджет. Тийнейджърите бяха категорични, че правата трябва да са обвързани и с отговорности.\nМодератор на урока бе Ралица Кирилова – експерт от фондация ”Софийска платформа”. Проект на фондацията тества модули по гражданско образование в 9 училища от страната, сред които и монтанската Професионална гимназия по техника и електротехника. От фондацията са убедени, че гражданското образование трябва да намери място в учебната програма. То дава увереност, че демокрацията има най-справедливите инструменти за решаване на проблемите ни като общност и общество. За осъществяването на проекта се разчита на мотивирани преподаватели като г-жа Соня Младенова – старши учител по Философски цикъл. Според нея: „Гражданско образование трябва да стимулира критичното мислене на учениците и активното им участие в живота на училището, обществото и включването им активно в различни инициативи. Учениците имат знания и умения, свързани с гражданските компетентности, но трудно ги прилагат на практика.“\nНа открития урок присъстваха и Красимира Иванова – старши експерт по обществени науки, гражданско образование и религия, и инж. Добри Александров – директор на професионалната гимназия. Благодарение на неговата подкрепа проектът се реализира.\nпубликувано от Монтана-днес на: 30-04-2018


Какви са елементите на добрата детска поема? - Изкуство И Фотография\nКакви са елементите на добрата детска поема?\nКакво трябва да намери едно дете в стихотворение? Не в стихове, написани специално за деца, а в поезия, която се мисли да се хареса на децата? Четейки стихотворения, които да включим в антология на „поезия за деца“, ми направи впечатление, че изискванията за читателите на поезия за възрастни и деца са почти еднакви.\nДецата четат поезия, както възрастните, в смисъл, че всеки ще намери своето собствено значение в стихотворение - това ще привлече внимание, или аларма, или интрига, или изобщо няма да удари акорд. Но децата четат като литературни невинни и мисля, че поради тази причина това, което четат, има особено въздействие. Възрастните са опитни читатели; имаме изоставане от опит за четене, според което правим преценки, сравнения, оценки, откази. Детският читател е свеж за цялата дейност по четене и по този начин е по-впечатляващ. Тези, които пишат за деца, трябва да са наясно с това, чувствам и да продължат съответно. Детето трябва да бъде включено наведнъж - уловено от първия или два реда - или рискувате да загубите четеца си в самото начало.\n’Twas бриллиантен, и лигавите бучки ...\nВ Xanadu направи Kubla Khan ...\nСега това е Законът на джунглата - стар и верен като небето ...\nна пародия на мишки и мъже\nСпомням си, че бях много наясно с това, когато отдавна писах - проза, а не поезия - за деца. Историята трябваше да привлече вниманието на детския читател на първата страница, чрез действие, характер или настройка. Поезията във всеки случай е по-непосредствена, по-кратка от прозата - не това улеснява писателя да открие онази съществена комбинация от език и съдържание, която ще привлече читателя в рамките на няколко реда.\nВсички илюстрации от Лесли Барнс.\nЗабавни стихове, тъжни стихотворения. Поезията трябва да ангажира емоциите - и четенето на децата е остро. Поезията за деца често е хумористична: от доста очевидното до приятно флиппантното. Човек е поразен от това колко често поетичният хумор е женен за игра на думи, за забавление с езика и за забавление на езика. Лора Е. Ричардс може да не е толкова позната на много от нас, но нейната „Елетелефония“ е шедьовър на жанра:\nСлед като имаше слон,\nКой се опита да използва телефанта -\nНе! Не! Имам предвид телефон\nКойто се опита да използва телефона.\n„На Нинг Нанг Нонг“ на Спайк Милиган играе същата игра:\nКъде отиват кравите Bong!\nИ всички маймуни казват Бу!\nИ въпросът е, че поетът прави с елегантност точно това, което децата правят сами. Децата се наслаждават на езика - думи, нови думи, непознати думи, предизвикателни думи - и играят с него, жонглират с думи за звука им. Колко удовлетворяващо е тогава да прочетеш стихотворение, което е забелязало твоето очарование от игра на думи и се е заело да създаде нещо, което прави това с изискан артистизъм и е забавно в пазарлъка.\nХуморът от края на 20-ти век може да бъде силен по съвсем различен начин, добре илюстриран тук от „Червената шапчица и вълкът“ на Роалд Дал:\nразказвачът (боен клуб)\nТя бие пистолет от панталоните си.\nТя го насочва към главата на съществото\nИ държавна държава , тя го застрелва.\nТолкова за хумора.\nСтрува ми се, че голямото разграничение между писането за деца през 19 век и писането за тях през 20 е елементът на дидактизъм. Писателят от 19-ти век вижда стихотворението или разказа като средство за нещо, което е над разказа. Това е възможност за малко обучение на деца, повече или по-малко маскирано като омагьосваща приказка. Писателят от 20-ти век подхвърля всичко това: единствената цел на писането за деца е да ги запознае с удоволствието от четенето. Всъщност подозирам, че съвременният детски читател, без да знае за викторианския климат на отглеждане на деца, ще бъде по-забавен, отколкото инструктиран от морала.\nПри събирането на стихове за антологията в цял спектър от теми, ако някой трябва да филтрира една най-повтаряща се категория, това трябва да са животни. Лъв, пъх, заек, хипопотам, платно, вълк, бухал. . . Осемнадесет вида и броене. Всички сме запознати с начина, по който децата ще забележат животно, ще бъдат очаровани от животни. Те виждат нещо, което е живо като тях, което се движи и реагира, но е драматично различно. А разнообразието очевидно е безкрайно. За едно дете всеки ден носи ново преживяване - както ние, обърканите възрастни, сме склонни да забравяме: забравяме чудото на първата жаба в градинското езерце, първия слон в зоологическата градина. Поетите се възползват от този интерес и се погрижат за него, с голям ефект. Напишете стихотворение за животно и можете да се включите в много други неща: история, морал, хумор, игра на думи. Ето например „Рибката“ на Д. Х. Лорънс:\nреката в Хък Фин\nМалките рибки се наслаждават\nБързи малки късчета живот,\nмалкият им живот им е забавен\nЖивотното като предмет е приятно гъвкаво.\nДете идва да очаква, че прозата ще поднесе история - това е основното изискване, обичайното очакване. Поезията е друг въпрос. Поезията по същество се отнася до езика; именно в поезията детето открива възможностите на езика - неговия обхват, неговата гъвкавост, безкрайното му разнообразие. Разбира се, прозата също се занимава с езика за всеки ефект, но тук езикът е средство за разказ. Ефектът от четенето на стихотворение може да бъде толкова по-непосредствен, толкова по-ярък. Детето, което чете, се нуждае както от проза, така и от поезия, а голямата добродетел на една антология е, че тя е за потапяне, за вдигане и отлагане, за кратки арестуващи ангажименти с езика.\nСтрува ми се, че основната стойност на това е, че децата осъзнават безкрайните възможности на езика, на поетичното въображение; че поезията може да бъде във всякаква форма и форма; че посланието му може да варира от зашеметяващо несериозно до напълно сериозно.\nОт Фолио книга за детска поезия .Използва се с разрешението на издателя,Фолио обществото. Илюстрирано от Лесли Барнс. Въведение авторско право 2019 от Penelope Lively.\nДжойс Карол Оутс за книгата (и личността), която я направи писател\nКак майката на Луиза Мей Алкот насърчава ранното й писане\nклуб на радостта късмет ами тен\nнай-добрите книги от 70-те\nурсула к. гуинът млад\nдетска книга, където са дивите неща\nпоследният крал на Америка\nнай-очакваните книги от 2020 г.\nСтихотворение Технология Изкуство И Фотография Занаят И Критика Lit Hub Daily Изменението На Климата На Фрийман Longform Относно Превода


Сесия ИН йога на петте сетива - Roxolan\nНашият живот е предимно Ян – динамичен, забързан, пълен със стрес, напрежение и хаос. Препускаме през него като коне с капаци и нищо не осъзнаваме, а само преследваме цели и се движим омагьосани от една задача към друга. Забравяме да се наслаждаваме, което и означава да живеем. Имаме нужда от покой, от неподвижност, от връщане към усещанията на тялото ни, към петте ни сетива, за да се събуди шестото – доверието към живота. ИН йога на петте сетива ни дава възможност да хармонизираме ежедневния хаос и безумие чрез един по-бавен, по-медитативен и по-задълбочен подход към тялото, душата и ума си!\nВ практиката на ИН йога ние се насочваме към по-малко гъвкавата съединителната тъкан на бедрата, таза и гръбнака. Работейки с тези често игнорирани тъкани по правилен начин, ние успяваме да достигнем до тялото си на едно ново ниво, нежно увеличавайки гъвкавостта му и освобождавайки се от хроничната скованост и болки. Тази практика подпомага достигането на дълбока вътрешна осъзнатост и фокус на ума, бидейки медитация сама по себе си.\nСесията на ИН йога на петте сетива продължава 2 часа. Традиционният ИН йога клас ще бъде съпроводен с резонанс от различни музикални инструменти, с докосване на полускъпоценни камъни от силни енергийни места по света, с ухания на аромати, подпомагащи релаксацията и презареждането, с дегустиране на висококачествен чай и съзерцание на мандали!\nТова съчетание ще задълбочи изживяването ни по време на задържането в позициите.В специално създадената лечебна среда на звуци от камбанки, калимба и много други инструменти, ухания, камъни, мандали и вкусове, които да помогнат в процеса на освобождение на емоционални блокажи, негативни мисловни модели и стрес в сухожилията и ставите.\nВ системата на Дао съединителната тъкан е свързана директно с меридианите на тялото (енергийните канали) и работейки на физическо ниво, ние стимулираме потока на чи или силата на живота. ИН йога е свързана с Дао системата и от една страна съживява закърнелите ни енергийни канали и ни зарежда със спокойствие и вътрешен мир. Съчетано с работата със сетивата дава още по-цялостно въздействие и събуждане на осъзнаването. Това съчетание премахва стреса от тялото, въздейства на дълбоко ниво на душата, изтласква на повърхността и лекува задържани емоции, стаен гняв и други тежки изживявания, изтрива негативни модели в ума. Удивителна практика, която дори само веднъж, поради дълбоката си природа, може да ви свърже със самите вас по необикновен начин и да ви мир и освобождение.\nЖоро Христов – сертифициран ИН йога инструктор от 2014 г., обучен по системата на мастер Виктор Чен от Сингапур, изследовател на различни древни традиции и съвременни начини за висококачествен живот и освобождение от страданията на модерната ни цивилизация.\nНикола Кирилов – съмишленик и помощник в това сензитивно приключение


Бизнесът на двама агенти на ДС във Великотърновския университет | Дър\nБизнесът на двама агенти на ДС във Великотърновския университет\nПонеделник, 04 Ноември 2013 18:32\nСайтът desebg.com публикува информация, изпратена до медиите от ранобудните студенти, окупирали аудитория 321 във Великотърновския университет „Св. св. Кирил и Методий” (ВТУ). Тя е свързана с методите на назначаване на ръководни кадри от страна на ректора на университета проф. Пламен Легкоступ, разкрит като явочник на ДС и бизнес контактите му с друг агент на репресивния апарат на БКП преди 10 ноември 1989 г., който днес се е издигнал до зам.-декан във ВТУ . Информацията е публикува на сайта на ранобудните студени във ВТУ. Заглавието на публикацията е на desebg.com, който е готов да предостави мнението на страните, които се почувстват засегнати от изнесената информация.\n„Отначало си мислеха, че ще ни уплашат и ще свалим окупацията бързо-бързо. След като видяха, че не се поддаваме, а напротив – че това ни дава сили, започнаха да противопоставят студенти срещу студенти и да твърдят, че зад нас стоят финансови интереси. И това не помогна. Няма и да помогне. Ние ще продължим да информираме обществото за случващото се тук и ще продължим да търсим истината.”\nС тези уводни думи студентите, участници в окупацията на аудитория 321 във ВТУ представят свое разследване, основаващо се изцяло на факти, които не са широко известни, както на студентството, така и на обществото.\nБизнесът на Пламен Легкоступ\nСлед проверка в публичните регистри ранобудните студенти от ВТУ установяват, че ректорът проф. Пламен Легкоступ до 2011 г. е бил „Неограничено отговорен съдружник“ и „Лице, на което е възложено управлението“ във фирма „Спектър – Пенев, Димитрова и Сие“ СД. „Като прочетем с какво се занимава това дружество, оставаме с впечатлението, че то се занимава с всичко”, пишат студентите.\nЕто какво е краткото описание на дейността: „Външнотърговска дейност – внос, износ, бартер, реекспорт, обменни и компенсационни сделки и други специфични търговски операции, посредническа дейност, организиране на търгове за продажба на произведения на изкуството и антиквариат, хотелиерство и ресторантьорство, туризъм и транспортна дейност, строителство и експлоатация на спортно-развлекателни комплекси, електронни и механични игри, билярд, моникс, тихи и други игри, рекламна дейност, издателска дейност, производство и търговия с мебели, облекла, керамична, стъкло, дърво, метал и кожа и стоки със сувенирен характер.“\n„Изключително се гордеем, че ректорът на университета, в който учим, е компетентен в толкова много области и е бил част от успешно развиващ се бизнес. Ще имаме предвид да не играем с него билярд, докато не усвоим достатъчно добре занаята”, коментират студентите.\nСъдружие на агент с агент\nДотук те откриваме нещо нередно. Те се заинтересоват от хора, с които проф. Легкоступ е бил съдружник във фирмата, занимаваща се с всичко. Това са Пеньо Семов Пенев и Яна Михайлова Димитрова. В решение №2-16/14.06.2012 г. на комисията по досиетата (това е проверката на ръководните кадри във ВТУ за принадлежност към комунистическите тайни служби, б. а.) се съдържа следната информация:\nПламен Анатолиев Легкоступ – от 1984 г. официално е част от структурата на бившата Държавна Сигурност във Велико Търново като съдържател на явочна квартира. Посоченият в документа псевдоним е „ОАЗИС“.\nПеньо Семов Пенев – от 1983 г. агент „СИБИН” на Окръжно управление на МВР-ДС във Велико Търново по линия печално известната структура на Шесто управление на ДС отговарящо за борбата с „идеологическата диверсия“.\n„Странно съвпадение – Пламен Легкоступ и Пеньо Пенев по едно и също време са били в структурата на ДС, и двамата във Велико Търново. И ако кажем, че са се познавали от студенти, няма да излъжем. Според справката в Търговския регистър се оказва, че бившите колеги-доносници са били колеги отново, но вече като бизнес партньори. Всъщност не само”, пишат възмутените студенти\nТе посочват, че когато през месец май 2007 г. проф. Легкоступ става ректор на Великотърновски университет „Св. св. Кирил и Методий“, Пеньо Пенев е обикновен ръководител-катедра в същото учебно заведение. Не минава и месец от встъпването в длъжност на новия ректор и Пенев моментално се издига в кариерата – става заместник декан. Освен това в момента е и член на Академичния съвет на ВТУ.\n„Явно старото приятелство не е забравено, както и общата служба към партията-майка. Пък и бизнесът върви. Но ние вярваме, че Пенев върви нагоре в кариерата си не заради връзки, а заради лични качества, които дълго време е доказвал пред Легкоступ – сигурно е полагал изпит след изпит, за да спечели доверието на новия ректор”, посочват студентите в писмото си.\nТе обръщат внимание и на третия съдружник в „Спектър – Пенев, Димитрова и Сие“ СД – Яна Михайлова Димитрова. За нея няма данни да е свързана с ДС, но студентите отбелязват, че въпреки младостта си, тя вече от доста време е преподавател в катедра „Педагогика“ във Великотърновския университет.\n„Разбира се, ние и тук сме убедени, че от всички кандидати за длъжността, Димитрова е показала най-добри знания и способности и това е причината бързо-бързо след завършването си тя вече да обучава студенти. Сигурни сме, че бизнес отношенията и съдружничеството с Пенев и Легкоступ нямат никакво отношение по повод назначаването й в университета”, коментират студентите.\nС нотка на сарказъм те се надявам, че всички тези съвпадения между бизнеспартньорите и учени от ВТУ са случайни. „Надяваме се също и че Пенев и Легкоступ са се разкаяли за сътрудничеството си към политическата полиция на един тоталитарен режим. Надяваме се, че всички тези постове са постигнати не на базата „те са наши хора“, а на основата на компетенции и качества. Но откъдето и да го погледнем, изглежда подозрително. Да, това не е престъпление. Не и според юридическите закони. Но според моралните е най-малкото възмутително. Смятаме, че е крайно време този вид назначения да спрат”, убудуне ся ранобудните студенти във ВТУ.\nИ не е само във ВТУ, а в цялата страна. В заключение те завяват:\n„Искаме да се обърнем и към ректора проф. Пламен Легкоступ – въпреки лъжите, които изказахте по наш адрес, въпреки заплахите които получихме, въпреки натискът, който оказват определени хора и среди над нас, ние няма да се откажем. Ние ще търсим справедливост докрай и по всякакви начини. Защото Вие излязохте срещу нас, студентите окупатори, а ние очаквахме подкрепа от Вас и ръководството на университета. Не я получихме, вече не я и чакаме. Това, което отсега нататък ще правим, е да изваждаме истината на бял свят. Защото само истински свободният човек не се страхува да каже това, което мисли.”